*История*

На 8 март 1954 г. родолюбиви ентусиасти основават поредното

пловдивско читалище в центъра на града - в някогашния квартал "Гюл бахча", разположен между хълмовете Сахаттепе и Бунарджика. Инициатори са общественикът Партений Спасов, адвокатът Аврам Генков, читалищният деец Теодоси Врачев и още неколцина съмишленици. В духа на тогавашното време новото читалище (настанено отначало на улица "Найден Геров") получава името „Васил Коларов" - в памет на известния политически и държавен деец, живял и работил повече от 15 години в Пловдив.

Избрано е и първото настоятелство с председател професор Пеньо Пенев, а първи организатори на културно-просветната дейност са семейство Лиляна и Борислав Димитрови, които обикалят домовете на съкварталците и само за няколко месеца успяват да съберат като дарения 600 книги. Постепенно библиотечният фонд нараства, започва провеждането на редица творчески срещи - сред видните гости са: професорите Ефрем Каранфилов, Исак Паси, Кирил Василев, писателят Антон Дончев, артисти от пловдивския театър и пловдивската опера; изнасят се рецитали по стихове на Елисавета Багряна, Димчо Дебелянов, Пею Яворов. За добрата си библиотечна дейност през този период , особено с въвеждането на свободния достъп до книгите ( за първи път в Пловдив), още през 1964 г. читалището е обявено за образцово.

Сменят се няколко председатели на читалището - Аврам Генков, Васил Байкушев, Тотьо Петков, докато през 1965 година е избрана Иванка Белмер, ръководила читалището близо 20 години и допринесла много за развитие му. Културният живот тече на бързи обороти - организират се школи за изучаване на чужди езици с над 600 участници годишно, дамски хор за родопски народни песни, младежки кръжоци за художествено слово и др.

Политическите промени в страната през 1989 г. в значителна степен променят съдбата на читалището. То е настанено в сегашния си дом на бул. "Шести септември" №160. Сменено е и името му - от 1995 г. негов патрон е

големият български писател-сатирик Алеко Константинов.

~~Дейността му все повече се разширява и разнообразява. Днес читалището разполата с 24 000 екземпляра художествена литература, справочници, вестници и списания, които се ползват от студенти, ученици и много граждани. Библиотечната работа продължава да е основна и спомага за утвърждаването му като културно-информационен център, който от 2001 г. предоставя безплатно на читателите интернет-справки и услуги.~~

~~Наред с традиционните читалищни дейности - езикова школа/английски и италиански език/,музикална школа, формация "Музикална палитра", Детска вокална група "Усмивки", активна дейност развиват и клубът за национална шевица и орнаментика "Росица Чуканова", клубът "Интериор", клубът "Европа отблизо", клубът за~~